cyanic-selkie/wikianc huggingface dataset:
Siviløkonom
Historisk bakgrunn
De med fireårig siviløkonomutdannelse kan i dag ta ettårig videreutdannelse for å oppnå mastergraden ved blant annet Handelshøgskolen i Bodø og Handelshøyskolen BI.
Tittelen «siviløkonom» ble tatt i bruk i privat regi av Norske Siviløkonomers Forening fra 1954, men hadde ingen offisiell beskyttelse. Fra 1963 til 2006 var tittelen lovbeskyttet og forvaltet av de lærestedene i Norge som hadde rett til å tildele tittelen (bl.a. Norges handelshøyskole). Etter 2006 kan tittelen siviløkonom gis som en sidetittel av enkelte norske læresteder. Interesseorganisasjonen Econa (tidligere Norske Siviløkonomers Forening) kan tildele tittelen til personer med tilsvarende utdannelse fra utlandet. Dette gjelder likevel ikke for personer som påbegynte sin utdannelse i 2002 eller tidligere og som fullførte innen 2008; det er da Norges handelshøyskole som kan tildele siviløkonom-tittelen.
Siviløkonom må ikke forveksles med samfunnsøkonom, også kalt økonom. Begrepene «siviløkonom» og «bedriftsøkonom» er et særnorsk fenomen; på engelsk heter faget Business Studies, Business Administration, Commerce e.l. Det engelske begrepet Economics viser bare til samfunnsøkonomi og en economist på engelsk er alltid en samfunnsøkonom. Betegnelsen «siviløkonom» (tildelt før 2003) oversettes til engelsk som Bachelor of Commerce/Business Studies eller (tildelt etter 2003) som Master of Commerce/Business Studies. I Norge er bedriftsøkonomi, i motsetning til samfunnsøkonomi, ikke tradisjonelt et universitetsfag, men en praktisk orientert handelsutdannelse på høyskolenivå.
Det nasjonale astronomiske observatorium i Chile
Det nasjonale astronomiske observatorium i Chile (spansk: Observatorio Astronómico Nacional de Chile eller OAN) er et astronomisk observatorium som eies og drives av Departementet for astronomi ved Universitetet i Chile. Det befinner seg på klippen Cerro Calán i kommunen Las Condes. Kommunen befinner seg i den østlige delen av Santiago de Chile, i Provincia de Santiago i Chiles region Región Metropolitana de Santiago. OAN ble grunnlagt i 1852 og ble en del av Universitetet i Chile i 1927. Fasilitetene på Cerro Calán ble fulført i 1962.
Love Me Do
«Love Me Do» er en tidlig Lennon/McCartney-sang, hovedsakelig skrevet av Paul McCartney i 1958–1959 mens han skulket skolen. John Lennon skrev mellompartiet.
Sangen var The Beatles' første utgitte singel. På baksiden var «P.S. I Love You». Singelen ble utgitt 5. oktober 1962 i Storbritannia og klatret til 17.-plass på listene. Da den ble relansert i 1982 klatret den til 4.-plass. I USA kom singelen helt til 1.-plass på listene i 1964. Singelen ble først utgitt i Norge i september 1964 og kom ikke inn på Topp-20-listen.
Sangen ble spilt inn tre ganger. Første gang var 6. juni 1962, mens Pete Best fortsatt var trommeslager. Denne versjonen er i dag tilgjengelig på Anthology 1. Andre gang var 4. september 1962, da med Ringo Starr på trommer. Denne versjonen er tilgjengelig på Past Masters og Mono Masters og foreligger kun i mono. Den ble brukt på den første pressingen av singelen. Tredje gang var 11. september 1962. På denne versjonen brukte man studiomusikeren Andy White på trommer, mens Ringo Starr spilte tamburin. Denne versjonen ble brukt på LP'n Please Please Me og på senere pressinger av singelen. Heller ikke denne versjonen er det bevart noen stereoversjon av, derfor foreligger den i mono også på stereoutgaven fra 9. september 2009.
Biskopgjeltunnelen
Biskopgjeltunnelen var en 41 meter lang tunnel på Riksvei 53 i Årdal kommune i Vestland. Tunnelen var på nordøstsiden av Tyedalen, og var den øverste av tunnelene på helårsveien mellom Øvre Årdal og Tyin, som ble offisielt åpnet 12. juni 1965. Biskopgjeltunnelen ble åpnet i 1962, da veien sto ferdig mellom Årdal og Sletterust. Denne veien ble bygd som erstatning for en eldre, bratt og smal vei som først var åpnet som anleggsvei til Tyinosen i 1920 og så utbygd som offentlig vei og nyåpnet i 1934.
Under en inspeksjon i 2008 fant Statens vegvesen at Biskopgjeltunnelen trengte omfattende sikringstiltak. Tunnelen var lav og smal, og sikring ville gjøre den enda lavere. Det ble derfor vurdert at det ville koste mindre å sprenge bort hele tunnelen enn å sikre og øke høyden på tunnelen.
Lærerinne på vift
Lærerinne på vift er en svensk film fra 1941, i regi av Börje Larsson. Hovedrollene spilles av Karin Ekelund, Allan Bohlin, Georg Rydeberg og Gull Natorp.
Handling
Etterpå får Karin tilbud om oppdrag ved nattklubben, og godtar dette. Hun håper å kunne samle inn nok penger for å dekke underslag av skolens penger utført av en kollega, som nylig har blitt oppdaget. På dagtid er hun fransk-lærer, og om kvelden er hun en forførende nattklubb-sangerinne i København - under kallenavnet Lucy Phillips. Når grunnleggerens sønn Peter besøker skolen dagen etter, forsøker han å få slutt på hennes sang-karriere - overbevist om at dette ikke passer seg for en skole-lærer. Karins nye liv blir snart oppdaget ved skolen, og skandalen er et faktum. Kollegaer samles for å diskutere hennes fremtid der. Men hun har allerede reist til København for å opptre.
Karel Klančnik
Karel Klančnik (født 30. mai 1917, død 8. desember 2009) var en slovensk skihopper.
Han representerte Jugoslavia under Vinter-OL 1948 i St. Moritz, der han ble nummer 23 i det individuelle hopprennet.
Stepan Zujev
Stepan Olegovitsj Zujev (russisk: Степан Олегович Зуев; født 31. oktober 1988) er en russisk alpinist.
William Lewis
William Lewis (født 1708 i Surrey, død 1781 i Kingston, Surrey) var en engelsk kjemiker og lege.
Stepan Zujev
Han debuterte i verdenscupen i alpint 12. desember 2008, og hans beste verdenscup-plassering er en 44.-plass i superkombinasjon fra 2009.
Zuev deltok for Russland under Vinter-OL 2010 og oppnådde en 23.-plass i kombinasjonen som beste resultat.
Musikkåret 1551
Musikkåret 1551 er en oversikt over hendelser, fødte og avdøde musikkpersonligheter i 1551.
Rozhenobservatoriet
Rozhenobservatoriet (bulgarsk: Национална астрономическа обсерватория "Рожен", НАО-Рожен – NAO-Rozhen) er et astronomisk observatorium i Bulgaria, som befinner seg 90 km sør for byen Plovdiv. Nærmeste by er Chepelare, 15 km unna. Det eies og opereres av Institutt for astronomi i det bulgarske vitenskapsakademiet. Observatoriet er det største i Sørøst-Europa og har et aktivt team på omkring 50 astronomer.
Régis Charlet
Han representerte Frankrike under Vinter-OL 1948 i St. Moritz, der han ble nummer 26 i det individuelle hopprennet.
Nedre Glomsjø
Nedre Glomsjø var en innsjø nord på Østlandet i Norge ved avslutningen av siste istid for 11.000 år siden. Innsjøen var en bredemt sjø og lå mellom iskanten ved Atneosen og Åkrestrømmen i sør til vannskillet mot Trøndelag i nord, der den hadde utløp gjennom Rugldalen til Gaula.
Den var en av flere bredemte sjøer i Østlandsområdet- Mens den Nedre Glomsjø hadde et areal på over 1 500 km2,. Dette arealet kan en sammenligne med arealet til Mjøsa, som er 365 km2, og dermed blir den Nedre Glomsjøens areal over 4,11 ganger større enn Mjøsas areal. Den nedre glomsjøen hadde et volum på ca. 100 km3, som kan sammenlignes med volumet til Mjøsa på 56 km3 og Vänern sør i Sverige på 153 km3. Noe som gjør den Nedre Glomsjøens volum 1,79 ganger større enn Mjøsas volum, mens Vänerns volum blir da 1,53 ganger større enn den Nedre Glomsjøens. Sporene etter en tidligere innsjø ble oppdaget allerede mot slutten av 1800-tallet, da geologen Andreas Hansen fant terrasser i terrenget øverst i Østerdalen og Rendalen samt videre oppover mot Røros som ble mistenkt å være gamle strandlinjer.
For om lag 10 400 år siden på tampen av den siste istid brast isdemmningen mot sør, og en megaflom oppstod etter at en ispropp løsnet og skylte ned over Østlandet, hvor den ifølge nyere forskning kan ha hatt en maksimal flomstørrelse på 1 til 1,5 millioner kubikkmeter vann per sekund i det den passerer forbi dagens Elverum. I området mellom Rendalen og Østerdalen grov vannet seg ned i den sprø sandsteinen og skapte Jutulhogget på kun få dager. Langs Glomma sør for Elverum ble det avsatt store sandterrasser og nedover Glåmdalen fortsatte en 90 meter høy flombølge med slam og is i retning av Kongsvinger. Her delte flommen seg i to retninger, hvor mesteparten tok retning vestover mot Groruddalen og avsatte et 1,5 meter tykt lag med slam over Romerike, det som i dag kalles Romeriksmjelen.
Eksterne lenker
(Av Inge Bryhni og Lars Mæhlum)
Posetitel muzeja
Posetitel muzeja (originaltittel: Посетитель музея) er en sovjetisk film fra 1989, regissert av Konstantin Lopusjanskij.
Handling
På dypet av havet eksisterer et slags museum, som inneholder alle restene etter tidligere sivilisasjoner. Men dette området kan bare nås i sporadiske perioder med lavvann, når havet blir forvandlet til en gold ørken. Hovedpersonen i filmen er en av få overlevende mennesker, som fremdeles har klart å beholde sin menneskelige form og tenkemåter.
Kathrine Kühl
Kathrine Møller Kühl (født 5. juli 2003) er en dansk fotballspiller som spiller for Arsenal og det danske landslaget.
Dúnedain
Dúnedain var i Midgard, i J.R.R. Tolkiens fiktive verden, en del av folket som kom fra Numènor etter øyas fall. Disse bosatte seg stort sett nord for Gondor og landene i sør. Arnor var landet de bodde i.
Historie
Dúnedain var etterkommere etter alvevennene i det første tideverv som sammen med alvene kjempet mot Morgoth og som fikk øya Numènor av Valaene som belønning.
Dúnedain kom til Midgard på slutten av andre tideverv, de var restene av de trofaste, de som ikke stolte på Sauron i Numènor og flyktet før øya sank. I Midgard grunnla de to kongedømmer, Arnor og Gondor, landene ble styrt høykongen Elendil frem til den siste alliansen av alver og menn og Saurons første fall. Arnor ble kraftig svekket i løpet av krigen og i løpet av det tredje tideverv og ble delt i tre. For Gondor gikk det bedre, men på slutten av det tredje tidevervet var også Gondor kraftig svekket av borgerkrig og press utenfra.
Burj el Barajneh
Burj el Barajneh er en flyktningleir for palestinere. Den ligger i Beirut i Libanon, og UNRWA hadde i 2005 registrert 13.500 palestinske flyktninger som bosatt der. Leiren ble opprettet i 1948.
Kalocsa-Kecskemét erkebispedømme
Kalocsa-Kecskemét erkebispedømme er et katolsk erkebispedømme i Ungarn.
Det ble opprettet i 1010 som metropolitanerkebispedømme under navnet Kalocsa. I 1035 skiftet det navn til Kalocsa-Bacs. Det fikk sitt nåværende navn i 1993.
The Gray Horizon
The Gray Horizon er en amerikansk stumfilm fra 1919, regissert av William Worthington.
Handling
Yano Masata, en slitende japansk artist som bor i et fjell-område i Amerika, nekter å produsere falske obligasjoner på vegne av den velstående John Furthman. Yanos søster, O Haru San, kommer fra Japan for å lete etter ekteannen sin som haadde forlatt henne. Etter at hun gjenkjenner Furthman som ektemannen hennes, kjemper Furthman og Yano til Furthmans pistol går av.
O Haru San blir drept, og Yano kaster Furthman utfor en høy klippe. Senere ødelegger Yano alle bevisene for Furthmans forbrytelser, slik at fru Furthman og sønnen deress kan forbli uvitende om Furthmans forræderi - og de slipper å bli vanæret. Politiet arresterer deretter Yano.
Piranhas (Alagoas)
Piranhas ble grunnlagt i 1891 og var opprinnelig oppkalt etter Brasils 2. president, Floriano Peixoto. Det hevdes at byen fikk navnet Porto de Piranhas da en lokal fisker fanget piranha-fisk i nærheten. På 1930-tallet ble byen angrepet flere ganger av lovløse cangaceiroer som ble ledet av den beryktede Lampião, som gjemte seg for politiet i områdene rundt byen.
Ipheion uniflorum
Ipheion uniflorum er en plante i løkfamilien.
Den er en 10–20 cm høy, flerårig urt med tuet vekst og løk. De grunnstilte bladene er linjeformede og blågrønne. Planten lukter løk. Blomstene sitter enkeltvis på bladløse stengler. Ville planter har lyseblå blomster, men kultivarer kan ha hvite, mellomblå og fiolette blomster. Blomsterdekkbladene har en mørkere nerve på utsiden, og de er vokst sammen nederst til et rør.
Ipheion uniflorum hører hjemme på pampasen i Uruguay og nordlige Argentina. Den dyrkes i hager og finnes forvillet i Storbritannia og Frankrike. I Norge kan den dyrkes over store deler av landet, men den må som regel vinterdekkes.
En rekke vitenskapelige navn er blitt brukt om denne planten; vanlige synonymer er Triteleia uniflora, Brodiaea uniflora, Tristagma uniflorum og Milla uniflora.
Paul Chelimo
Paul Chelimo (født 27. oktober 1990) er en kenyanskfødt amerikansk friidrettsutøver som konkurrerer i langdistanseløp.
Han representerte USA under Sommer-OL 2016 i Rio de Janeiro, der han tok sølv på 5000 meter.
Yves Sahinguvu
Yves Sahinguvu (født 20. desember 1949) er en burundisk politiker. Han er første visepresident i Burundi og ble valgt til vervet i november 2007, da han erstattet Martin Nduwimana.
Gymnocerus
Gymnocerus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En middelsstor, mørk trebukk. Kroppen er påfallende kort og bred. Antennene er lengre enn kroppen, tynne, men hvert enkelt ledd er fortykket i spissen, kølleformet. I motsetning til mange andre Anisocerini har ikke antennene påfallende hår.
Utbredelse
Arten er bare kjent fra Fransk Guyana.
Ferjesambandet Halhjem–Sandvikvåg
Halhjem–Sandvikvåg er et ferjesamband på Europavei 39 over Bjørnafjorden mellom Bjørnafjorden og Fitjar kommuner. Den er 22 km (12 nautiske mil) lang. Strekningen opereres fra 2019 av Torghatten Nord, og overfarten tar 45 minutter. Det er det tredje mest trafikkerte ferjesambandet i Norge.
Fra 2019 betjenes sambandet av ferjene MF «Samnøy», MF «Færøy», MF «Huftarøy», MF «Flatøy» og MF «Lysøy». MF «Bømlo» er reserveferje. Fra 1. januar 2019 benyttes den nasjonale AutoPASS for ferje ordningen som driftes av Skyttel AS til betaling.
I 2011 reiste 1,2 millioner passasjerer med gassferjene over Bjørnafjorden. Ferjene fraktet 888 618 kjøretøy, noe som gir et snitt på 2 434 kjøretøy hver dag.
Skal vi danse (sesong 15)
'''Den 15. sesongen''' av Skal vi danse hadde premiere 31. august 2019 og ble avsluttet 16. november 2019. Dommerpanelet for denne sesongen bestod av Trine Dehli Cleve, Egor Filipenko, Merete Lingjærde og Tore Petterson. Programledere for denne sesongen var Katrine Moholt og Anders Hoff.
Ferjesambandet Halhjem–Sandvikvåg
Historie
Fra 2019 skulle Torghatten Nord betjene strekningen med fem nybygde ferjer. Fordi disse ble forsinket fra verftene, leide selskapet inn MF «Bastø II» og MF «Bastø III» fra søsterselskapet Bastø Fosen, og MF «Fanafjord» og MF «Bergensfjord» fra Fjord 1.
Skal vi danse (sesong 15)
Par
Følgende kjendiser deltar i den 15. sesongen av Skal vi danse:
Ferjesambandet Halhjem–Sandvikvåg
Historie
Torghatten Nords nye ferjer har lavere topphastighet og mindre manøvreringsreserver enn Fjord1-ferjene. En av de nye ferjene, MF «Huftarøy» berørte grunnen under en testtur.
Skal vi danse (sesong 15)
Seriens høyeste og laveste poengsum
De beste og dårligste fremføring i hver dans i henhold til dommerens poeng er som følger:
Kystbergknapp
Kystbergknappen blir 2-7 cm høy og vokser i matter. De sukkulente små bladene er blågrønne og eggformede, og blir 2-4 mm store. Når kystbergknappen blir eksponert for mye sol vil både bladene og stengelen bli rødlig, det er en beskyttelsesmekanisme mot for mye sol til cellene hvor fotosyntesen foregår. Som de fleste bergknapper har kystbergknappen 5 kronblad. Kronbladene er spisse og er blekrosa eller hvit med rødlige prikker. Kystbergknappen blomstrer i juni-juli.
Planta kan forveksles med hvitbergknapp, men kronbladene hos hvit bergknapp er noe mer butte og som regel rent hvite. Hvitbergknapp har også adskillig kortere begerblader enn kronblader, og sett forfra er ikke begerbladene på hvitbergknapp synlige når man betrakter blomsten forfra. Hvitbergknapp vokser i mindre grad i matter slik som kystbergknapp gjør.
Uten blomster er det også vanskelig å skille mellom kystbergknapp og bitterbergknapp, men hos bitterbergknapp er bladene bredest innerst i motsetning til kystbergknappen hvor bladene er bredest på midten. Kystbergknappens utbredelse er i nordlige strøk knyttet til sjøen og vokser stort sett kun i ytre deler av kysten i bergsprekker og andre tørre områder hvor den ikke blir overskygget av annen vegetasjon. Ved Middelhavet trekker kystbergknappen opp i fjellene i over 2000 meters høyde og finnes ikke ved kysten. I Norge er planta ganske vanlig fra Kragerø nord til Nærøy i Nord-Trøndelag.
Sam Gooden
Sam Gooden (født 2. september 1934 i Chattanooga i Tennessee) er en USA-amerikansk soulsanger. Han er best kjent som et av de opprinnelige medlemmene av The Impressions, ei gruppe han fortsatt opptrer med. Gruppa – og dermed Gooden – blei innvotert i Rock and Roll Hall of Fame i 1991.
Kystbergknapp
Kystbergknappen ble i gamle tider medisinsk brukt særlig mot utslett, men også på åpne sår, vorter og kviser.
Sam Gooden
Gooden begynte tidlig å synge i den lokale kirka. Her møtte han den fire år yngre Fred Cash, som han sang mye sammen med. Seinere tok de jobber på nattklubber sammen med Arthur Brooks og søskenparet Emanuel og Catherine Thomas. De opptrådte under navnet Four Roosters and a Chick. I 1957 flytta Gooden og Brooks til Chicago, der de året etter danna The Impressions sammen med Arthurs bror Richard, Jerry Butler og Curtis Mayfield.
Da Butler i 1959 trakk seg ut til fordel for en solokarriere, blei Cash henta til Chicago som erstatning. Cash og Gooden er fortsatt aktive i gruppa.
Kystbergknapp
Kystbergknappen er kommuneblomst i Frøya kommune.
Borgermesteren av Berlin
Borgermesteren av Berlin er, i kraft av å være ordfører for Berlin som by, samtidig regjeringssjef for Berlin som tysk delstat. Embetets fulle tittel er derfor Regjerende borgermester av Berlin.
Magda Wiet-Hénin
Hun representerte Frankrike under Sommer-OL 2020 i Tokyo, hvor hun ble utslått i første runde.
Borgermesteren av Berlin
I den tyske delstaten Berlin kalles regjeringen senatet. Senatet består av den regjerende borgermester og inntil åtte senatorer. To av disse har også tittelen borgermester og fungerer som den regjerende borgermesterens stedfortredere.
Ettersom Berlin er en bystat har den regjerende borgermesteren en dobbeltfunksjon; vedkommendes rolle tilsvarer både rollen til ministerpresidentene i de andre tyske delstatene og rollene til borgermestrene i andre tyske byer.
Tidligere ble tittelen overborgermester (som i andre tyske byer) benyttet. Tittelen regjerende borgermester ble innført i Vest-Berlin i begynnelsen av den kalde krigen.
Den regjerende borgermesteren velges av Berlins delstatsparlament (Abgeordnetenhaus). Deretter velger parlamentet deres stedfortredere og senatets øvrige medlemmer.
Senatorer kan ikke gis avskjed av den regjerende borgermesteren, men kan kun avsettes av parlamentet. Samtidig er det også mulig for parlamentet å avsette den regjerende borgermesteren uten at resten av vedkommendes regjering må gå av.
Den regjerende borgermesteren har ikke såkalt Richtlinienkompetenz. Retningslinjene for regjeringens politikk må utformes kollegialt av senatet, og med parlamentets samtykke.
I tillegg til byregjeringen finnes det en borgermester for hver av Berlins 12 bydeler.
Overborgermestre fra 1809 til 1948
''Louise Schroeder fungerte på vegne av Ernst Reuter, ettersom valget av Reuter til overborgermester ikke ble anerkjent av Sovjetunionen. På grunn av Schroeders sykdom fungerte Ferdinand Friedensburg for Schroeder i tre og en halv måned. 30. november 1948 innsatte Sovjetunionen en egen overborgermester for Øst-Berlin. Dermed ble byen i realiteten delt.
Overborgermestre i Øst-Berlin fra 1948 til 1991
Den regjerende borgermesteren for det gjenforente Berlin ble først valgt i januar 1991.
Marius Brevig
Marius Brevig (født 25. mai 1991) er en norsk tidligere fotball- og futsalspiller.
Før han kom til Løv-Ham i august 2011 spilte han for KFUM Oslo. Han spiller for landslaget i futsal.
Han spiller i forsvar og debuterte i 1. divisjon for Løv-Ham i den 21. serierunden i 2011 hjemme mot Sandefjord Fotball. Brevig spiller nå for KFUM Oslo, både for A-laget og for futsallaget. Han studerer på NHH i Bergen og er ferdig utdannet siviløkonom, sommeren 2016.
Thailand under Vinter-OL 2018
Thailand deltok med fire utøvere i Vinter-OL 2018 i Pyeongchang i Sør-Korea i perioden 9. – 25. februar 2018.
Alpine grener
Thailand kvalifiserte én mannlig og én kvinnelig utøver.
Langrenn
Thailand kvalifiserte to utøvere, én mannlig og en kvinnelig. Mark og Karen Chanloung er halvt italienske og halvt thai, og er søsken. De har vokst opp i Gressoney-La-Trinité i Nord-Italia.
Luossajärvi
Luossajärvi (nordsamisk: Luossajávri) er en drøyt 260 hektar stor innsjø i Kiruna, ved Luossavaaras sørvestlige side. Gruveselskapet LKAB har suksessivt tømt den sørlige delen av innsjøen for å muliggjøre brytning av den såkalte sjømalmen, den delen av malmåren som strekker strekker seg under sjøbunnen. De tørrlagte områdene består i dag for det meste av myr.
Miljøproblem
Den gjenværende delen av Luossajärvis kjemiske sammensetning viser stor påvirkning fra gruvevirksomheten. Innsjøen har høye verdier av sulfat-, nitrat- og nitridioner. De høye sulfatverdiene tyder på omfattende forvitringsprosesser av framfor alt karbonat- og sulfidbestandig materie. Det er også høye verdier av kobber i innsjøen på grunn av lekkasjer fra Viscariagruvens dammer.
Fiske
Luossajärvi er en fiskevennlig innsjø, og hver vinter avholdes det pilketevlinger ute på isen. Luossajärvi betyr «Laksesjø», noe som kommer av innsjøens tidligere rike ørretbestander (ørreten tilhører laksefamilien). Ting har imidlertid endret seg, og av innsjøens opprinnelige fiskeslag, som innbefattet abbor, ørret og gjedde, men av disse er det bare abboren igjen. Det settes ut en del fisk i innsjøen, i et forsøk på å få etablert nye bestander.
Høyres Studenter
Høyres Studenter (HS) er studentorganisasjonen til partiet Høyre. Organisasjonens formål er å arbeide for en konservativ og fremtidsrettet politikk. Høyres Studenter organiserer studenter ideologisk, sosialt og politisk. Leder i Høyres studenter siden 2022 er Erlend Eikeland Uthaug, student ved Norges teknisk-naturvitenskapelige universitet.
Organisasjonen ble stiftet den 26. mars 1961 under navnet Norges Konservative Studenterforbund (NKSF), og skiftet navn til Høyres Studenterforbund (HSF) på Landsmøtet i 2000. I 2013 skiftet organisasjonen navn til Høyres Studenter og vedtok en delvis organisatorisk sammenslåing med ungdomsorganisasjonen Unge Høyre.
Den eldste delen av Høyres Studenter er Den Konservative Studenterforening, som idag er organisasjonens forening i hovedstaden. DKSF ble grunnlagt i 1891 som Nordens første politiske studentforening.
Organisasjon
Foreningene ved universiteter og høyskoler danner grunnlaget for organisasjonens virksomhet. Lokalforeningene sender et forholdsmessig antall delegater til landsmøtet, organisasjonens høyeste organ, og én representant til landsstyret. I landsstyret møter også arbeidsutvalget og to landsmøtevalgte medlemmer. Arbeidsutvalget velges av landsmøtet og består av fem personer, hvorav én leder og to nestledere. Unge Høyres Landsforbund har en rådgiver ansatt for å bistå Høyres studenter organisatorisk og politisk.
Leder møter fast med stemmerett i Unge Høyres sentralstyre og landsstyre samt Høyres sentralstyre. Høyres studenter er representert med seks delegater på Høyres landsmøter.
Internasjonalt arbeider organisasjonen gjennom medlemskap og representasjon i Nordens Konservative Studentunion (NKSU), den europeiske paraplyorganisasjonen European Democrat Students (EDS) og International Young Democrat Union (IYDU).
Fjell-lodnebregne
Fjell-lodnebregne (latin: Woodsia alpina) er en art av bregner innenfor lodnebregneslekten i storburknefamilien (Woodsiaceae). Den er en av tre arter fra lodnebregneslekten som vokser i Norge. Den er trolig oppstått av en hybrid, og kan danne sterile hybrider med både lodnebregne og dverglodnebregne.
Arten er 5-15 cm høy, med kort og rødbrunt eller mellombrunt bladskaft. Midtnerven har lite skjell og hår. Bladplaten er svært slank, glissen, og dobbelt fliket, og står enkeltvis i sammensatte rosetter. Det er en god del avstand mellom primærflikene, og de er kbnapt nok lengre enn de er brede, særlig nedover bladskaftet.
Fjell-lodnebregne (Woodsia alpina) vokser på den nordlige halvkule. I Norge har man den i fjellet og i lavere høyland nordover fra Fyresdal, Åmli, Bygland, Sirdal og Hjelmeland. Den går også ut til Oslofjorden og Bamble, samt Marker, Fredrikstad, Moss og Rakkestad.
Den danner også hybrid med lodnebregne, nemlig hybriden Woodsia alpina x ilvensis, som vokser i Norge.
Vøyen
Vøyen er en gård i Bærum i Viken ved elva Lomma. Den har gårdsnummer 78. Fremdeles er hele Gupumarka med 6 000 mål utmark underlagt gården i tillegg til 450 mål dyrket mark og et moderne fjøs.
Bygninger og tun
Bærum kommune kjøpte Vøyen i 1971 og har restaurert gården i samarbeid med Riksantikvaren.
Det er flere store bygninger på tunet. Den såkalte Hurumgården med sidebygningen «Libanon» er fra slutten av 1700-tallet, og brukes nå av Bærum Arbeidssenter. Vinkelgården ble bygd i andre halvdel av 1700-tallet, og brukes i dag til selskapslokale, møter og kurs. Vinkelgården har saler med krystallysekroner, stor takhøyde, stilmøbler og et idyllisk uteområde.
Nedenfor tunet ligger Vøyendammen og Vøyen mølle, som var i drift på 1800-tallet og frem til midten av 1960-tallet. I dag huser bygningen klubblokaler til Vestre Bærum Sportsfiskere.
Etymologi
Gårdens gammelnorske navn var Vǫðin, som betyr «gården ved vadet» over Bærumselva eller Isielva. Opp gjennom tidene har gården også blitt skrevet blant annet Vadin (1398), (a) Wodhine (1426), Vøyen (1666), Wøyen (1723) og Vøien (1898). Navnet skrives i dag offisielt Vøyen.
Uttalen av navnet er Vui.
Navnet er brukt i delområdet Vøyenenga.
Historie
Gården Vøyen ved Lomma har røtter tilbake til steinalderen. I forbindelse med anleggelse av ny vannledning Bryn-Staver ble det gjennomført arkeologiske registreringer og utgravninger nordøst og sør for gårdsplassen. Det ble gjort funn som tyder på at det er drevet jordbruk på Vøyen så tidlig som fra mellomneolitikum (yngre steinalder). I tillegg ble det gjort funn av bosetningsspor fra bronsealder og eldre jernalder. Opp gjennom tidene har det vært både storgård og guttehjem på stedet. Dagens gårdsområde omfattet tidligere også flere gårder som Økri og Gommerud. I tillegg til å fungere som en normal bondegård, har det vært mange aktiviteter knyttet til Vøyen. Se også Økri skole.
Gjennom tidene har gården hatt den første smeltehytten som ble opphavet til det vi kjenner som Bærums Verk. Fra 1603 – 1604 ble det funnet jernmalm i «vestre Bergum» ved Kirkerudåsen og Eineåsen som så meget lovende ut. Kong Christian IV sluttet kontrakt i 1610 på åremål med Paul Smelter, kongens bergverksmann, som på egen bekostning skulle bygge en smeltehytte. Den første hytten ble bygget på Vøyen, hvor hele 33 mann var i virksomhet – og noen år senere ble det også bygget hytte ved Gommerud.
I 1758 mottok major Jakob Krefting «... allernaadigst privilegium paa at drive teglverk, og ingen maa i løpet av 4 aar anlægge teglverk i 1 1/2 mils avstand...».
I 1770 var det blant annet nedtegnet følgende på et auksjonsskjøte «... teglbrænderi med tilhørende teglmølle og brændehuser, sagbruk til bygdeskur, stampemølle, kværnebruk, laks og ørretfiske...». Etter sigende skal området også ha hatt eget klekkeri for laks og ørret.
Canada under Vinter-OL 1960
Canada under Vinter-OL 1960. Førtifire sportsutøvere, trettifire menn og ti kvinner, fra Canada deltok i sju sporter, alpint, kunstløp, langrenn, kombinert, hurtigløp på skøyter, skihopping og ishockey, under Vinter-OL 1960 i Squaw Valley i California. Canada kom sjuendeplass med to gull-, en sølv- og en bronsemedalje.
Carl Bonnesen
Carl Johan Bonnesen (født 26. mai 1868 i Ålborg, død 13. desember 1933 i København ) var en dansk billedhugger.
Etter to år i tømmerlære begynte han på Det Kongelige Danske Kunstakademi i København hvor han studerte under Theobald Stein og Christian Carl Peters fra 1887 til 1889. Han viste tidlig interesse for en motivkrets dominert av eksotiske figurgrupper med barbarer og hunere, noe som ble forsterket etter en studiereise til Øst-Asia og Egypt i 1898. Noen år tidligere hadde han vært i Paris hvor han kom i kontakt med Stephan Sinding, valget av temaer kan antagelig hatt en sammenheng med påvirkning fra ham. Allerede i 1891 fikk han oppmerksomhet da han stilte ut bronsegruppen «En barbar» som ble kjøpt av Heinrich Hirschsprung og senere innlemmet i Den Hirschsprungske Samling. Året etter kjøpte Statens Museum for Kunst «Fra hunnernes tid» og i 1893 «Kain». Sistnevnte skulptur fikk han Eibeschütz' premie for samme år.
Bonnesen ble tildelt Eckersbergmedaljen i 1894 og i 1900 for henholdsvis «En ulykkelig» og «Adam og Eva ved Abels lig». I tillegg til arbeider i stort format utførte Bonnesen også flere statuetter.
Som en del andre av samtidens billedhuggere i Danmark hadde han tilknytning til brygger Carl Jacobsen. Jacobsen kjøpte både «Thor kører sine bukke» og  «Danserindegruppe».
Flere av Bonnesens gipsmodeller er stilt ut i Tingbæk kalkminer sammen med gipsmodeller av Anders Bundgaard.
Bonnesen ble ridder av Dannebrog i 1910 og Dannebrogsmann i 1932.
Bryting under Sommer-OL 2008 – Fri stil kvinner 55 kg
Kvinnenes 55 kg fri stil i bryting under Sommer-OL 2008 i Beijing fant sted den 16. august 2008 på China Agricultural University Gymnasium.
Predrag Bjelac
Predrag Bjelac (født 30. juni 1962 i Beograd) er en serbisk skuespiller. Han har rollen som «Igor Karkaroff» i filmen Harry Potter og Ildbegeret. Han gikk ut av «the Faculty of Dramatic Arts» (FDU) i Beograd i 1986. Han er i tillegg til å være skuespiller en entreprenør.
Luvtávrre
Luvtávrre er en innsjø nord for Adolfsström i Arjeplog kommune, Norrbottens län, Sverige. Luvtávrre grenser mot nasjonalparken Pieljekaise. Kungsleden passerer sjøens østside. Luvtávrre er kjent for bra fiske, spesielt røye og ørret, og det drives hytte- og båtutleie i området.
Den finske fortsettelseskrigen
Den finske fortsettelseskrigen ble utkjempet mellom Finland og Sovjetunionen under andre verdenskrig. Krigen var en fortsettelse av vinterkrigen.
Den finske fortsettelseskrigen begynte med sovjetiske bombeangrep mot Finland 25. juni 1941. Finnene kunne imidlertid gå til motangrep, og gjenerobret det karelske neset og Øst-Karelen. Krigen varte til våpenstillstanden 4. september 1944 (på finsk side) og 5. september (på sovjetisk side). Storbritannia erklærte krig mot Finland 6. desember 1941, men deltok ikke aktivt i krigen mot finnene.
Krigen fikk i Finland navnet «fortsettelseskrigen», i betydningen fortsettelse av vinterkrigen. Finland fikk militær støtte fra Tyskland under fortsettelseskrigen, og det tyske bidraget var avgjørende for å forsvare Finland mot de sovjetiske angrepene.
Finland signerte våpenstillstand med Sovjetunionen 19. september 1944. Den påla blant annet Finland å drive de tyske styrkene ut av landet. Hvis dette mislyktes, skulle sovjetiske styrker gjøre det, noe som ville bety sovjetisk okkupasjon av Finland. Finnene klarte imidlertid å presse ut de tyske styrkene, som trakk seg tilbake gjennom Lappland og inn i Finnmark i den såkalte Operation Nordlicht. Krigen ble formelt avsluttet ved fredsavtalen i Paris i 1947.
Det finske engasjementet på tysk side under Fortsettelseskrigen førte at den internasjonale sympatien for Finlands sak ble svekket, særlig fordi Finland invaderte Sovjetunionen som en del av operasjon Barbarossa. Denne finske invasjonen la opp til ikke bare å ta tilbake de områdene landet hadde tapt under vinterkrigen, men i tillegg kunne være et svar på kravene om et Stor-Finland som inkluderte Øst-Karelen hvor befolkningen hadde nære kulturelle bånd til Finland. Invasjonen av Sovjetunionen førte til at Storbritannia erklærte Finland krig 6. desember 1941.
I fortsettelseskrigen mistet Finland 60,000 mann og 50,000 ble invalidisert. De karelere som hadde begitt seg hjem etter den finske gjenerobringen måtte igjen flykte hals over hode. Som følge av de store territorielle tapene (omtrent 10 prosent av landets totale areal) måtte 10 prosent av landets befolkning flykte. I 1944 var en halv million finner blitt hjemløse. Men Finland unngikk altså å bli okkupert av Sovjetunionen. Til gjengjeld måtte landet holde seg alliansefritt under den kalde krigen. Spørsmålet om Karelen har fortsatt å spille en viktig rolle for finsk nasjonalisme i etterkrigstiden.
Come Home
Come Home er et musikkalbum med Bjørn Ole Rasch og Annbjørg Lien, utgitt i 2009.
Greased Lightning (1919)
Handling
Andy Fletcher arbeider som smed i en landsby på landsbygda. Men han drømmer egentlig om å kjøre biler.
Han får snart muligheten til å delta i et stort racing-løp, men å vinne blir snart komplisert av en gruppe bank-ranere.
John Dollond
Hans far var silkevever og Dollond fulgte i sin fars fotspor, samtidig som han tilegnet seg kunnskaper om latin, gresk, matematikk, fysikk, anatomi samt en rekke andre fag. I 1752 forlot Dollond silkevevingen og begynte som produsent av optiske instrumenter. Denne virksomheten fikk navnet Dollond & Aitchison. Hans ry som optiker vokste raskt, og i 1761 ble Dollond utnevnt til optiker av kongen. Av det britiske Royal Society ble Dollond tildelt Copleymedaljen for vitenskapelige arbeider i 1758.
Junior-VM i håndball for kvinner 2010
Junior-VM i håndball for kvinner 2010 ble arrangert i Sør-Korea i 2010.
Naomie Katoka
Naomie Katoka (født 10. august 1999) er en kongolesisk taekwondoutøver.
Hun representerte Den demokratiske republikken Kongo under Sommer-OL 2020 i Tokyo, hvor hun ble utslått i første runde.
Osservatorio Astronomico Sormano
Osservatorio Astronomico Sormano (IAU-kode 587) er et astronomisk observatorium i de lombardiske alpene, omkring 40 km nord for Milano.
Observatoriet er privat finansiert av Gruppo Astrofili Brianza, og ble innviet i 1987. De første fotografiske observasjonene fant sted i januar 1989 og hadde Apollo-asteroiden (4179) Toutatis som fokus. Observatoriet er kjent for tallrike oppdagelser av asteroider.
Musikkåret 1501
Dødsfall
…
Suppleant
Suppleant (fra fransk suppléant, substantivert presens partisipp av suppléer «supplere, utfylle» ) er en person som fungerer som stedfortreder, vararepresentant eller varamedlem for en som er valgt til et bestemt verv ved forfall eller fravær.
Vararepresentanter til Stortinget ble på 1800-tallet kalt suppleanter.
I tidligere versjoner av den svenske kommuneloven og kirkeordningen var det en vesentlig forskjell mellom erstatter og suppleant på den måten at i de nevnder og styrer der erstatteren har møterett (ofte i kommunestyret og større nevnder) selv når de ikke tjenestegjør, ble de benevnt suppleant, mens i andre organer der erstatteren kun har møterett når de tjenestegjør som erstatter for fraværende ordinære medlemmer (for eksempel arbeidsutvalg) ble de benevnt erstatter.
Michael Gielen
Michael Gielen (født 20. juli 1927 i Dresden i Tyskland, død 8. mars 2019) var en østerriksk dirigent, orkesterleder og komponist.
Familien til Gielen emigrerte til Argentina i 1940. Han studerte musikk og filosofi i Buenos Aires og ble etterpå tilsatt som repetitør ved Teatro Colón. I 1950 flyttet han til Wien der han jobbet ved Wiener Staatsoper og ble kjent med dirigenter som Herbert von Karajan og Dimitri Mitropoulos. Fra 1960 til 1965 tjente han som musikkdirektør ved Kungliga Operan i Stockholm. I 1969 overtok han det belgiske nasjonalorkesteret i Brussel, fra 1973 til 1975 virket ham som sjefdirigent ved operaen i Amsterdam. Mens han var direktør i Oper Frankfurt (1977–1987), utviklet huset seg til et ledende musikkteater i Europa. I 1978 ble Gielen samtidig utnevnt til første gjestedirigent for BBC Symphony Orchestra. Mellom 1980 og 1986 ledet han Cincinnati Symphony Orchestra. Like etterpå ble han tilknyttet SWR Sinfonieorchester Baden-Baden und Freiburg, en oppgave han ivaretok til 1999. Senere ble han orkesterets æresdirigent.
Michael Gielen utmerket seg ved å fremme ny samtidsmusikk. I sine egne komposisjoner, ofte kammermusikk, ble han influert av Arnold Schönberg og Alban Berg. Gielen satte blant annet musikk til dikt av Charles Baudelaire, Paul Claudel, Stefan George og Pablo Neruda.
Han mottok en rekke priser, deriblant Ernst von Siemens' musikkpris i 2010.
Tipos extraliga 2021/22
Tipos extraliga 2021/22 var den 29. sesongen av Slovakias øverste nivå i ishockey. spilte i den østerrikske ligaen i 2021/22. og var nye lag for sesongen, mens  og  ikke spilte i Extraligaen 2021/22. vant både grunnspillet og sluttspillet.
Bokserprotokollen
1901-traktaten, kjent som Xinchou-traktaten (kinesisk: 辛丑条约) i Kina, og mer alminnelig kjent som Bokserprotokollen eller Fredsavtalen mellom Stormaktene og Kina, var en fredsavtale undertegnet den 7. september 1901 mellom Qing-dynastiet i Kina og  åttenasjonsalliansen: Storbritannia, USA, Japan, Russland, Frankrike, Tyskland, Italia, Østerrike-Ungarn, Belgia, Spania og Nederland etter at Kina tapte Bokseropprøret for åtteralliansens ekspedisjonsstyrker.
Kina skulle snart betrakte denne protokollen som én av mange ulikeverdige avtaler som landet var blitt tvunget til å undertegne siden første opiumskrig.
Klausulene
Det beseirede Qing-dynastiet ble pålagt å betale krigserstatninger på 450 millioner tael av fint sølv (på den tiden verdt ca. 67,5 millioner pund eller 333 millioner US-dollar) med en rente på 4% per år i 39 år, og måtte til slutt betale hele 982 238 150 tael (ca. 34 683 tonn sølv) for de tap som ble påført Åttenasjonsalliansen, der USAs andel var 7,32%, den russiske 28,97%, den tyske 20,02%, den franske 15,75%, den britiske 11,25%, den japanske 7,73%, den italienske 7,32%, den belgiske 1,89%, den østerriksk-ungarske 0,89%, den nederlandske 0,17%, og den spanske, portugisiske, svenske og norske 0,025% hver.
Qing-regjeringen måtte også gå med på at fremmede lands styrker ble stasjonert i Beijing. I tillegg hadde de alliere satt enkekeiserinne Cixi på sin liste over krigsforbrytere. Men etter at provinsialoffiserer som Li Hongzhang og Yuan Shikai hadde forsvart henne med at hun ikke hadde noen kontroll overhodet over hendelsene, ble navnet hennes fjernet. Hun ble imidlertid pålagt å tre tilbake og slutte med å legge seg opp i statsanliggender.
Andre klausuler ila et forbud mot våpenimport til 1903 og handlet om henrettelser av embedsbærere i regjeringsverket som hadde vært innblandet i opprøret.
Politiske følger
Protokollen styrket den allerede pågående desentralisering av makt i Kina, fra sentralregjeringen til provinsene. Dette skyldtes at både Li Hongzhang og Yuan Shikai hadde forsinket og til slutt latt være å følge ordre fra Qing-regjeringen om å slutte seg til bokserne under opprøret. Begge kontrollerte svært slagkraftige armeer, nemlig Beiyanghæren og Den nye hær, som senere ble sammenslått under Yuan Shikai etter Li Hongzhangs død.
Protokollen var også med på å utløse reformene under det sene Qing-dynasti, som for det meste fulgte opp de hundre dagers reform fra 1898, og ledet frem til 1911-revolusjonen.
Økonomiske følger
Den enorme skadeserstatningen på 450 millioner sølvtaeler var en tung byrde på de vanlige kineser, fordi skattebyrden måtte skjerpes. Statskassens anstrengte økonomi virket dessuten hemmende på reformene man ville gjennomføre.
Kristaps Zvejnieks
Kristaps Zvejnieks (født 15. februar 1992) er en latvisk alpinist.
Han har ikke debutert i verdenscupen i alpint, men har deltatt i en rekke FIS-renn.
Zvejnieks deltok for Latvia under Vinter-OL 2010 og oppnådde en 37.-plass i slalåm som beste resultat.
The Great Air Robbery
The Great Air Robbery er en amerikansk stumfilm fra 1919, regissert av Jacques Jaccard.
Handling
En vågal flyer leverer post om natten, til tross for problemer som for eksempel dårlig vær eller fra ranere som forsøker å stjele posten hans.
Podzemelje vedm
Podzemelje vedm (originaltittel: Подземелье ведьм) er en sovjetisk-tsjekkoslovakisk film fra 1989, regissert av Jurij Moroz.
Handling
En ekspedisjon i verdensrommet blir sendt for å studere en merkelig planet, langt fra jordkloden. Til tross for det faktum at skapninger fra forskjellige tidsperioder ser ut til å befolke denne planeten (mammuter, dinosaurer, hester, forskjelloge fugler og så videre) viser det seg at de innfødte befinner seg på steinalderen-nivå, men kan også bruke sverd laget av metall.
Skyskraperen
Skyskraperen (originaltittel: Gröna hissen) er en svensk film fra 1944, i regi av Börje Larsson. Hovedrollene spilles av Max Hansen og Sickan Carlsson.
Handling
Ulla er lei av ektemannen Billy, og hun begynner å gå ut med andre menn. Samtidig finner Lillan ut at hennes ektemann har begynt å gå ut med andre kvinner.
Lillan og Billy bestemmer seg for å gjøre sine respektive ektefeller sjalu, ved å late som om Lillan og Billy er utro med hverandre. På den måten håper de å få ektefellene sine tilbake.
Janne Lundblad
Janne Lundblad (født 11. april 1887, død 24. november 1940) var en svensk rytter som deltok under OL 1920 i Antwerpen og OL 1928 i Amsterdam.
Lundblad ble olympisk mester under sommer-OL 1920 i Antwerpen. Han vant dressurkonkurransen med hesten «Uno» foran tre landsmenn. Åtte år senere, under OL 1928 i Amsterdam tok Lundblad sin andre olympiske medalje, han var med på det svenske dressurlaget som kom på andreplass i lagkonkurransen. I den individuelle dressurkonkurransen kom han på fjerdeplass med hesten «Blackmar».
Værtshuset Bærums Verk
Værtshuset Bærums Verk ble oppført cirka 1640, ved det som den gang het Bærums Jern Werk i Bærum, Viken.
Vertshuset er et solid tømmerhus som har vært et samlingssted for jernverksfolket og langsveisfarende bønder og handelsmenn gjennom århundrer. Det ligger sentralt på Bærums Verk, rett ved elven Lomma og den bergenske kongevei over Krokskogen, mellom Bærum og Ringerike. Vertshuset hadde også en funksjon for de vanskeligstilte i lokalsamfunnet; avgiften fra brennevinssalget gikk ikke til kongen, men til verkets fattigkasse.
Etter 1890 ble lokalene brukt som bolig for verkstedsbefolkningen.
Senere ble bygningen fredet av Riksantikvaren etter lov om bygningsvern, og i 1987 ble den totalrestaurert og gjenåpnet som serveringsted.
Tmesorrhina runsorica
Tmesorrhina runsorica er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 25 millimeter), avlang, blankt grønn gullbasse.
Levevis
Arten lever i regnskog.
Utbredelse
Arten er utbredt i Kenya og Burundi.
Olav Ringdal jr.
Olav Ringdal d.y. (født 24. mars 1921, død 4. april 1945) var en norsk motstandsmann under andre verdenskrig.
Håvardsvann kraftverk
Håvardsvann kraftverk er et vannkraftverk som ligger langt inne på fjellet ved Tyssedal i Odda kommune i Vestland.
Olav Ringdal jr.
Biografi
Olav Ringdal ble født i Sandefjord og var sønn av skipsreder Olav Ingvald Ringdal og Ragna Margrethe Støverud, som begge kom fra Larvik. Siden far og sønn bar samme navn, ble han kalt ofte omtalt som Olav Ringdal den yngre.
Håvardsvann kraftverk
Kraftstasjonen utnytter fallet fra Håvardsvatnet til Nibbehylen, og er en del av reguleringen i Tyssovassdraget.
Olav Ringdal jr.
Andre verdenskrig
Olav Ringdal jr. tok eksamen ved handelsskolen og studerte jus ved Universitetet i Oslo da krigen kom til Norge i 1940. I løpet av krigen ble han med i Milorg og arbeidet med propaganda og illegale aviser, blant annet avisen Fritt land. Han ble trent opp av motstandsmannen Gregers Gram, som også var aktiv i motstandsbevegelsen.
Håvardsvann kraftverk
Kraftstasjonen startet produksjonen i 2006. Installert effekt er 5 MW fra en francisturbin. Midlere årsproduksjon er omtrent 20 GWh.
Olav Ringdal jr.
Andre verdenskrig
Den 30. november 1943 iverksatte tyskerne en aksjon mot studentene i Oslo. Universitetet ble stengt og 1200 studenter ble arrestert; blant disse Tysklandsstudentene var Olav Ringdal jr. som siden også klarte å rømme. Han drev også kurertjeneste i Sverige og var medlem i en organisasjon mot antitysk propaganda.
Død
4. april 1945 startet tyskerne en aksjon mot Operasjon Derby. Ringdal bestemte seg derfor for å gå i dekning i Bygdøy allé 117 som han antok ville være et trygt gjemmested. Dessverre ble han overrasket av tyskerne som allerede var i huset som til slutt skjøt ham. Ringdal jr. ble gravlagt i Veste-Aker. Den norske motstandsmannen Roy Nilsen som også var aktiv i propaganda- og motstandsmarbeidet ble også skutt på samme sted.
Håvardsvann kraftverk
Eier var AS Tyssefaldene, som igjen eies av DNN Industrier AS 40 % og Statkraft 60 %. Deler av konsesjonen for anlegget gikk ut i 2010. Statkraft overtok i 2015.
Tyssefaldenes anlegg omfatter flere kraftstasjoner, og det samlede nedslagsfeltet er på 420 km². Tilsiget er på 820 millioner m³.
Nova Ponte-demningen
Nova Ponte-demningen er en demning med vannkraftstasjon i elva Paranaíba i Brasil.
Jersey Girl
Innspilling
Filmen fikk et såpass høyt budsjett etter at Ben Affleck krevde å få betalt det samme for denne filmen som han ville fått for en annen film. Affleck hadde i tidligere kuttet ned på honoraret sitt for Miramax Films, siden han var en av familien og hadde slått igjennom der. Men han følte at Miramax, og Harvey Weinstein i særdeleshet, utnyttet skuespillerne på den måten. I tillegg erstattet Lopez den billigere Joey Lauren Adams, ettersom Smith mente filmen ville blitt for lik Mallrats hvis Adams og Affleck skulle spilt par.
Nova Ponte-demningen
Anlegget har turbiner med installert produksjonskapasitet (ytelse) på 510 MW. Det ble ferdigstilt i 1995, etter åtte års bygging.
Jersey Girl
Innspilling
De fleste av scenene Affleck og Lopez delte ble kuttet fra filmen, siden man ville tone ned Gigli-forbindelsen. Filmen ble også utsatt fra høsten 2003 til våren 2004, og alle bilder av Lopez ble fjernet fra trailere og annet promoteringsmateriell.
Jason Mewes hadde fått rollen som Arthur Bankmann, men måtte gi fra seg rollen til Jason Biggs på grunn av sine stoffproblemer.
Smith hadde denne gangen med seg den Oscarbelønnede filmfotografen Vilmos Zsigmond, og så frem til å jobbe med han. De tidligere filmene hans har ofte blitt kritisert for den stilistiske filmingen. Men Smith har uttalt at han heller vil jobbe med folk han kjenner, siden Zsigmond var med på å ødelegge stemningen på settet.
Handlingsreferat
Ollie Trinké (spilt av Ben Affleck) er en mektig mediepublisist i New York City hvis kone, Gertie (spilt av Jennifer Lopez) dør under fødsel på grunn av en aneurisme. For å unnslippe sorgen begraver Ollie seg i arbeidet sitt og ignorerer hans nyfødte datter, Gertie. Hans far Bart (spilt av George Carlin) hvis egen kone døde mange år tidligere, tar en måned fri fra jobben for å ta vare på den nyfødte jenta. Senere går han tilbake til jobb og forsøker å tvinge sønnen til å leve opp til hans nye ansvar som aleneforelder.